OpenLLM-France/wikimedia huggingface dataset:
# Ernst Steinitz

Ernst Steinitz (Laurahütte, 13 de juny de 1871 − Kiel, 29 de setembre 1928) fou un matemàtic alemany.

## Vida i Obra

L'any 1890 va entrar a la universitat de Breslau. Va anar a Berlín per estudiar matemàtiques el 1891, i després de dos anys d'estar a Berlín, va tornar a Breslau. Li van oferir una plaça de professor a la Technical College de Breslau l'any 1910, però 10 anys més tard es va mudar a Kiel com a cap del Departament de Matemàtiques a la universitat.
L'any 1900, quan era privatdozent, Steinitz va presentar un treball on va introduir una àlgebra sobre l'anell dels enters dels quals els elements són classes d'isomorfisme de grups abelians finits. Avui en dia coneguda com a àlgebra de Hall.
L'any 1910, Steinitz va donar la primera definició abstracte de cos en el seu treball Algebraische Theorie der Körper (Teoria algebraica de cossos) publicat al Journal de Crelle. En aquest treball va elaborar tota una branca d'àlgebra abstracta coneguda com a teoria de cossos. També va introduir en aquest treball les nocions de cos prim, cos perfecte, element separable i grau de transcendència d'una extensió de cossos. També va provar que tot cos té una clausura algebraica, sent aquest el seu famós teorema. Steinitz va establir en la mateixa publicació la construcció, avui clàssica, dels racionals com classes d'equivalència de parelles de nombres enters.
Finalment Ernst Steinitz va treballar amb políedres en un treball pòstum publicat el 1934.

## Publicacions importants

* Ernst Steinitz va publicar l'any 1910 "Algebraische Theorie der Körper"

## Referències

* ↑ Corry, 2004, p. 192.

## Vegeu també

* Grup (matemàtiques)
* Cos (matemàtiques)

## Bibliografia

* Corry, Leo. Modern Algebra and the Rise of Mathematical Structures (en (anglès)). Birkhäuser, 2004. ISBN 978-3-7643-7002-2.
* Roquette, Peter «In memoriam Ernst Steinitz (1871–1928)» (en anglès). Journal für die reine und angewandte Mathematik, Num. 648, 2010, pàg. 1-11. DOI: 10.1515/crelle.2010.102. ISSN: 0075-4102.

## Enllaços externs

* O'Connor, John J.; Robertson, Edmund F. «Ernst Steinitz» (en anglès). MacTutor History of Mathematics archive. School of Mathematics and Statistics, University of St Andrews, Scotland. (anglès)
* Schoeneberg, Bruno. «Steinitz, Ernst». Complete Dictionary of Scientific Biography, 2008. [Consulta: 10 agost 2019]. (anglès)
# Esforç (revista)

Esforç és una revista mensual multilingüe esportiva fundada el novembre del 2006. Des de 2011 té una edició multimèdia per a tauleta tàctil.

## Referències

* ↑ Vilaweb, 31-10-2006: Neix una nova revista esportiva en català
* ↑ La Malla, 31-10-2006: Neix Esforç, la revista catalana dels esports
* ↑ Tribuna.cat: 02-04-2008: Un any d' "Esforç", l'única revista esportiva íntegrament en català Arxivat 2014-02-04 a Wayback Machine.
* ↑ «Esforç, primera revista catalana per a l'iPad». Vilaweb, 08-03-2011. [Consulta: 20 gener 2014].
Viccionari
# Rayland

Rayland és una població dels Estats Units a l'estat d'Ohio. Segons el cens del 2000 tenia 434 habitants.

## Demografia

Segons el cens del 2000, Rayland tenia 434 habitants, 175 habitatges, i 134 famílies. La densitat de població era de 389,7 habitants/km².
Dels 175 habitatges en un 26,9% hi vivien nens de menys de 18 anys, en un 57,1% hi vivien parelles casades, en un 14,3% dones solteres, i en un 23,4% no eren unitats familiars. En el 20,6% dels habitatges hi vivien persones soles el 13,7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,48 i el nombre mitjà de persones que vivien en cada família era de 2,84.
Per edats la població es repartia de la següent manera: un 22,1% tenia menys de 18 anys, un 7,8% entre 18 i 24, un 23,3% entre 25 i 44, un 23% de 45 a 60 i un 23,7% 65 anys o més.
L'edat mediana era de 43 anys. Per cada 100 dones de 18 o més anys hi havia 87,8 homes.
La renda mediana per habitatge era de 27.386 $ i la renda mediana per família de 35.000 $. Els homes tenien una renda mediana de 38.500 $ mentre que les dones 19.531 $. La renda per capita de la població era de 13.382 $. Aproximadament el 17,1% de les famílies i el 23,3% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Rayland». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 9 agost 2010].
* ↑ «Geographic Comparison Table- Rayland». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 9 agost 2010].
# Ernest Lehman

Ernest Lehman (Nova York, 8 de desembre de 1915 − Los Angeles, 2 de juliol de 2005) va ser un guionista de cinema, nominat 6 vegades als Oscars. El 2001 és el primer guionista que rep un Oscar d'honor per a la seva obra.

## Biografia

Ernest Lehman va néixer en una família rica de Long Island la fortuna de la qual va ser afectada seriosament per la Gran depressió. A la sortida del City College de Nova York, es converteix en redactor publicitari en un teatre de Broadway. Redacta llavors nombroses novel·les i històries curtes en revistes com Colliers, Redbook i Cosmopolitan, cosa que li suposa l'atenció de Hollywood. El 1950 signa amb la Paramount Pictures un contracte de guionista. La seva primera pel·lícula La torre dels ambiciosos, és un èxit i després treballa en la comèdia romàntica Sabrina que també serà ben rebuda per les crítiques.
Forma part de les rares persones que creuen en Qui té por de Virginia Woolf? (1967), persuadint Jack Warner de finançar aquesta pel·lícula, que rebrà els honors dels crítics, tot sent nominada diverses vegades pels Oscars.
La seva pel·lícula següent, Hello Dolly! és un fracàs.
El 1972, Lehman dirigeix la seva primera (i última) pel·lícula, Portnoy i el seu complex. Es pot considerar que va deixar d'escriure pel cinema el 1979, deixant alguns projectes per a la pantalla petita.
Va morir de les conseqüències d'una crisi cardíaca el 2 de juliol de 2005.

## Filmografia en tant que guionista (incompleta)

* Executive Suite (1954)
* Sabrina (1954)
* Somebody Up There Likes Me (1956)
* The King and I (1956)
* Xantatge a Broadway (Sweet Smell of Success) (1957)
* Perseguit per la mort (1959)
* West Side Story (1961)
* El premi (The Prize) (1963)
* Somriures i llàgrimes (1965)
* Qui té por de Virginia Woolf? (1966)
* Hello, Dolly! (1969)
* Portnoy's Complaint (1972)
* Family Plot, la trama (1976)

## Premis i nominacions
### Premis

* 1955. Globus d'Or al millor guió per Sabrina
* 2001. Oscar honorífic

### Nominacions

* 1955. Oscar al millor guió original per Sabrina
* 1960. Oscar al millor guió original per Perseguit per la mort
* 1962. Oscar al millor guió adaptat per West Side Story
* 1967. Oscar a la millor pel·lícula per Qui té por de Virginia Woolf?
* 1967. Oscar al millor guió adaptat per Qui té por de Virginia Woolf?
* 1967. Globus d'Or a la millor pel·lícula dramàtica per Qui té por de Virginia Woolf?
* 1970. Oscar a la millor pel·lícula per Hello, Dolly!

## Enllaços externs

* Guió de Perseguit per la mort
* Fotografia d'Ernest Lehman per Clay Walker
# Eskebornita

L'eskebornita és un mineral de la classe dels sulfurs que pertany al grup de la calcopirita. Va ser anomenada en honor de la seva localitat tipus.

## Característiques

L'eskebornita és un selenur de fórmula química CuFeSe₂. Cristal·litza en el sistema tetragonal. Els cristalls són gruixuts i tabulars, de fins a 1 mm; també es pot trobar en forma massiva, normalment intercrescut amb altres selenurs. La seva duresa a l'escala de Mohs és de 3 a 3,5. Forma una sèrie de solució sòlida amb la calcopirita.
Segons la classificació de Nickel-Strunz, l'eskebornita pertany a «02.CB - Sulfurs metàl·lics, M:S = 1:1 (i similars) amb Zn, Fe, Cu, Ag, etc.» juntament amb els següents minerals: coloradoïta, hawleyita, metacinabri, polhemusita, sakuraiïta, esfalerita, stil·leïta, tiemannita, rudashevskyita, calcopirita, gal·lita, haycockita, lenaïta, mooihoekita, putoranita, roquesita, talnakhita, laforêtita, černýita, ferrokesterita, hocartita, idaïta, kesterita, kuramita, mohita, pirquitasita, estannita, stannoidita, velikita, chatkalita, mawsonita, colusita, germanita, germanocolusita, nekrasovita, estibiocolusita, ovamboïta, maikainita, hemusita, kiddcreekita, polkovicita, renierita, vinciennita, morozeviczita, catamarcaïta, lautita, cadmoselita, greenockita, wurtzita, rambergita, buseckita, cubanita, isocubanita, picotpaulita, raguinita, argentopirita, sternbergita, sulvanita, vulcanita, empressita i muthmannita.

## Formació i jaciments

L'eskebornita es forma en filons hidrotermals a baixa temperatura. Va ser descoberta a Eskaborn Adit, a Harz (Saxònia-Anhalt, Alemanya). També ha estat descrita a altres indrets d'Alemanya, l'Argentina, Austràlia, Bolívia, Bulgària, el Canadà, els Estats Units, França, Polònia, la República Txeca i la Xina.
Sol trobar-se associada amb altres minerals com: calcopirita, clausthalita, tiemannita, berzelianita, naumannita, umangita, geffroyita, chameanita, uraninita, ankerita i dolomita.

## Referències

* 1 2 3 «Eskebornite» (en anglès). Mindat. [Consulta: 7 novembre 2015].
* 1 2 «Eskebornite» (en anglès). Handbook of Mineralogy. Arxivat de l'original el 2019-05-08. [Consulta: 15 juliol 2018].
# Riaz

Riaz és un municipi suís del cantó de Friburg, situat al districte de la Gruyère.

## Referències

* ↑ «Liste officielle des communes de la Suisse - 01.01.2021» (en francès). Oficina Federal d'Estadística. [Consulta: 8 gener 2021].
# Riazor Blues

Els Riazor Blues són un grup ultra del Real Club Deportivo de La Coruña constituït com a penya el 1987 i que pren aquest nom de l'estadi municipal de Riazor i del color blau, que juntament amb el blanc formen els colors de la primera equipació del club.

## Amistat i rivalitat

* Amics: Els Riazor Blues estan agermanats amb Biris Norte, la penya ultra de l'afició del Sevilla FC. Pocs són els col·lectius espanyols que tenen amistat dins del mateix panorama estatal. Molts d'aquests grups no amaguen el seu agermanament, ja que en partits que han enfrontat als seus respectius clubs han fet un gran tifo amb els Riazor Blues. També estan agermanats amb el Kolectivo Sur, penya ultra del Xerez CD.

## Història

Els Riazor Blues apareixen tipificats com a grup ultra en el llibre "Radiografia dels grups ultres en esdeveniments esportius", publicat pel Ministeri de l'Interior. Segons l'informe, aquest grup està format per un miler de simpatitzants, entre els quals hi ha "un apreciable grup de redskins". El corrent principal del grup és antifeixista, i ha comportat nombrosos problemes amb grups ultres d'ideologia d'extrema dreta. Nombrosos també van ser les baralles amb les grades del Celta de Vigo i del Compostela. La penya compta amb diferents grups anomenats "seccions", les més destacables són: Beer Firm, Galiza, USA, Los Suaves, Blues Madrid i Arsenio.
L'ex-membre del grup "Riazor Blues" i de la secció "Los Suaves", Gabriel Rodríguez Pérez, va ser acusat de l'homicidi de Manuel Ríos, que suposadament el va recriminar per una pallissa col·lectiva a un aficionat del Compostel·la. A causa d'aquest incident i la posterior repressió policial el grup es va dissoldre, encara que no gaire temps després va decidir tornar a l'activitat, quan l'únic acusat de l'assassinat de Manuel Ríos va ser absolt.

## Referències

* ↑ «Història de Riazor Blues (4 d'abril del 2008)». Arxivat de l'original el 2001-05-07. [Consulta: 7 maig 2001].
* ↑ «Agermanament Biris Norte-Riazor Blues». Arxivat de l'original el 2012-07-15. [Consulta: 15 juliol 2012].
* ↑ Kolectivo Sur i Riazor Blues segellen la seva amistat en la visita del Depor a Chapín
* ↑ [Grups ultres d'Espanya 2005-2006]
* ↑ «"Responsabilitzat de l'homicidi de Manuel Ríos"». Arxivat de l'original el 2008-03-22. [Consulta: 1r juliol 2010].
* ↑ La penya corunyesa va decidir autodissoldre's
* ↑ "Gabriel Rodríguez Pérez fou declarat innocent i absolt de tots els càrrecs"

## Enllaços externs

* Web dels Riazor Blues Arxivat 2010-02-14 a Wayback Machine. (gallec)
# Erste Group

Erste Group Bank AG (Erste Group) és un proveïdor de serveis financers austríac a Europa Central i de l'Est que dona servei a 15,7 milions de clients en més de 2.700 sucursals en set països.
Erste Group es va fundar el 1819 com Erste österreichische Spar-Casse a Leopoldstadt, un suburbi de Viena. Després de la desaparició del comunisme, la companyia va iniciar una forta expansió a Europa Central i Oriental i el 2008 havia adquirit 10 bancs. L'any 1997 va sortir a borsa i avui la companyia cotitza a les borses de Viena, Praga i Bucarest i inclosa als índexs CEETX, ATX i PX.
El 9 d'agost de 2008 l'antic Erste Bank Oesterreich es va dividir en el holding de nova creació Erste Group Bank AG i la filial Erste Bank der österreichischen Sparkassen AG; les filials estrangeres van ser adquirides pel nou holding. El grup Erste inclou ara totes les empreses del grup.
La sortida a borsa a Viena l'any 1997 la va dur a terme el que aleshores era l'Erste Bank unitari (vegeu enllaç), que també va ser l'entitat que va dur a terme noves ampliacions de capital fins al 2006, així com un fraccionament d'accions. Algunes d'aquestes transaccions van ser les més grans d'aquest tipus que s'han fet mai a Viena com a centre financer. El capital generat per aquestes operacions es va destinar al finançament d'adquisicions. El 18 de juliol de 2013, Erste Group va completar amb èxit una ampliació de capital per un import de 660,6 milions d'euros. Les accions del grup Erste cotitzen a les borses de Viena, Praga i Bucarest. Erste Group Bank AG és el component més ponderat de l'índex d'accions "ATX", que fa un seguiment de les accions de primer nivell negociades a la Borsa de Viena. (25 de juny de 2018).
El 2017, Erste Group va rebre el premi "Millor banc d'Europa central i oriental" d'Euromoney. Aquell any, la publicació també va nomenar els bancs subsidiaris d'Erste Group a Àustria, la República Txeca i Montenegro com a "Millor banc" en els seus respectius mercats, mentre que va distingir la filial del Grup Banca Comerciala Romana (BCR) a Romania com a "Millor transformació bancària al centre i l'est". Europa".
En un rànquing de la revista Forbes de les societats anònimes més grans del món el 2013, Erste Group Bank va ocupar el lloc 672 i va ser tercer entre les empreses austríaques.

## Referències

* ↑ «ATX | Index | Zusammensetzung» (en alemany). [Consulta: 27 abril 2022].
* ↑ «CEE's best bank 2017: Erste Group» (en anglès), 06-07-2017. [Consulta: 27 abril 2022].
* ↑ «Elf Firmen unter den weltweit größten» (en alemany), 18-04-2013. [Consulta: 27 abril 2022].
# Reiss Nelson

Reiss Luke Nelson (/ˈriːs/ reess; 10 de desembre de 1999) és un futbolista professional anglès que juga de davanter per l'Arsenal FC de la Premier League.

## Referències

* 1 2 «Reiss Nelson: Overview». Premier League. [Consulta: 17 agost 2019].
* ↑ Arsenal. «REISS NELSON: Exclusive in-depth interview», 24-10-2017. [Consulta: 18 novembre 2017].
# Església de Sant Nicolau (Amsterdam)

La Sint Nicolaaskerk (església de Sant Nicolau) és un temple catòlic situat al centre d'Amsterdam.
Es va acabar de construir el 1887 per substituir l'antiga Amstelkring que va passar a convertir-se en museu.
Va ser dissenyada per l'arquitecte Adrianus Bleijs (1842-1912), unint característiques de diferents estils, principalment neobarroc i neorrenaixentista. La façana està coronada per dues torres amb neobarroca entre elles una finestra en la qual en un baix relleu es representa a Crist i els 4 Evangelistes. Sobre ells se situa una estàtua de Sant Nicolau, patró de l'església tant com de la ciutat, va ser realitzada per l'escultor Bart van Hove (1850-1914) el 1886.
L'interior té forma de creu, amb tres naus longitudinals i una perpendicular. A la intersecció s'alça una gran cúpula. Dos Capelles laterals dedicades a la Verge i Sant Josep completen el conjunt
Darrere l'altar principal es troba la corona de Maximilià d'Àustria Donada pel mateix quan va realitzar una peregrinació un Amsterdam.
És la principal església catòlica de la ciutat, amb freqüència també és seu de concerts per a orgue.
# Ertuğrul Osman

Ertuğrul Osman o Ertuğrul Osman Osmanoğlu (Istanbul, 12 d'agost de 1912 - Manhattan, Nova York, 24 de setembre de 2009) fou el cap de la Casa imperial de la Dinastia Otomana, la qual va governar l'Imperi Otomà des de 1281 fins a 1923, quan Turquia va esdevenir república. Fou net d'Abdul Hamid II, soldà des de 1876 fins a 1909. El 1924, mentre estudiava a Viena, Àustria, va rebre notícies que tots els membres de la família del soldà van ser enviats a l'exili. No va tornar a la seva natal Turquia fins als anys noranta, quan el govern turc va acordar concedir-li la ciutadania turca. Va viure als Estats Units des dels anys quaranta, residint fins a la seva mort a Manhattan. Fou col·locat al capdavant de la Dinastia Otomana el 1994, en morir Mehmed Orhan.
# Ertzetatik

Ertzetatik és el primer àlbum d'estudi del grup musical en basc Huntza, que va sortir a la venda el 2 de desembre de 2016.

## Producció

El grup es va formar a Bilbao el 2014, quan els seus membres es van conèixer en la seva etapa universitària, si bé tots els seus integrants són guipuscoans. La primera aparició de la banda va ser el 8 de març de 2016, amb el llançament de We Are Proud. Amb aquesta cançó van retre homenatge a les primeres dones a pujar a l'escenari. Aquest començament va obrir la porta als següents concerts i aparicions.
Al novembre de 2016 van publicar el videoclip de la cançó Aldapan gora (que significa "costa amunt"), que va ser un gran èxit. El tècnic de so Haritz Hurreguy va gravar el primer àlbum en els estudis Higain a Usurbil i es va promocionar en la fira de Durango a Ertzetatik. En el disc predominen les melodies de la trikiti, i es noten influències d'altres estils musicals com el pop-rock, el vals o l'ska-rock.

## Crèdits

* Josune Arakistain (trikiti, veus)
* Uxue Amonarriz (pandereta, veus)
* Aitor Huizi (violí)
* Aitzol Eskisabel (guitarres)
* Inhar Eskisabel (baix)
* Peru Altube (bateria)

## Referències

* ↑ «Huntza - Ertzetatik». Badok. [Consulta: 11 març 2021].
* ↑ «El grupo Huntza presenta su nuevo disco Ertzetatik». eitb. [Consulta: 11 març 2021].
* 1 2 «Huntza». Maukamusik. [Consulta: 11 març 2021].
* ↑ «“Desde que presentamos nuestro disco ‘Ertzetatik’ en la Azoka de Durango seguimos en el cielo”». Noticias de Álava. [Consulta: 11 març 2021].
# Esporte Clube Pinheiros (basquetbol)

* Aquest article tracta sobre la secció de basquetbol del club. Si cerqueu el club esportiu, vegeu «Esporte Clube Pinheiros».
El Pinheiros Basquete és la secció de basquetbol del club Esporte Clube Pinheiros de la ciutat de São Paulo.

## Història

La secció va ser creada el 1926. La temporada 2005-06 participà per primer cop a la lliga brasilera de futbol amb el nom Pinheiros/Sky.

## Palmarès

* Lliga de les Amèriques de la FIBA:
** 2013
* Campionat de São Paulo de bàsquet:
** 2011

## Referències

* ↑ «Perfil». lnb.com.br. [Consulta: 16 desembre 2017].
* ↑ «Perfil». LatinBasket.com. [Consulta: 16 desembre 2017].
* ↑ «Especial 120 anos: Basquete» (en portuguès brasiler), 18-07-2019. [Consulta: 10 agost 2019].
* ↑ 2º Novo Basquete Brasil - Clubes Participantes Arxivat 2012-03-07 a Wayback Machine., Confederação Brasileira de Basketball, (2010)

## Enllaços externs

* Web oficial (portuguès)
# Reserva índia Goshute

La reserva índia Goshute és la reserva de les Tribus Confederades de la Reserva Goshute, una de les dues tribus reconegudes federalment dels goshute, situada entre Nevada i Utah. L'altra és la banda Skull Valley dels Goshute de Utah.

## Govern

La seu de la tribu es troba a Ibapah (Utah). La tribu és governada per un consell de cinc membres escollits democràticament. El seu cap actual és Ed Naranjo.

## Reserva

Aproximadament 200 membres de la tribu viuen a la reserva, que es troba als comtats de White Pine a l'est de Nevada i als de Juab, i Tooele a l'oest de Utah. La reserva fou creada per l'ordre executiva de 20 de maig de 1912. Avui la reserva té 122.085 acres.

## Desenvolupament econòmic

L'economia local se centra en l'agricultura i alguns membres de la tribu es dediquen a la ramaderia i al conreu de fenc.

## Referències

* 1 2 "Goshute Tribal Profile." Arxivat 2013-04-04 a Wayback Machine. Utah Division of Indian Affairs. Retrieved 2 June 2013.
* ↑ "Council Members." Arxivat 2013-10-20 a Wayback Machine. Confederate Tribes of the Goshute Indian Reservation. Retrieved 2 June 2013.
* ↑ Pritzker 242

## Bibliografia

* Pritzker, Barry M. A Native American Encyclopedia: History, Culture, and Peoples. Oxford: Oxford University Press, 2000. ISBN 978-0-19-513877-1.

## Enllaços externs

* Confederated Tribes of the Goshute Reservation, web oficial
* Constitució i estatuts de les Confederated Tribes of the Goshute Reservation Arxivat 2013-10-20 a Wayback Machine.
* Protect Goshute Water Arxivat 2011-07-12 a Wayback Machine.
# Espérance Sportive Troyes Aube Champagne

L'Espérance Sportive Troyes Aube Champagne és un club de futbol francès de la ciutat de Troyes.

## Història

* 1900: Fundació de la Union Sportive Troyenne.
* 1931: Fusió amb AS Savinienne, esdevenint AS Troyenne et Savinienne.
* 1935: Secció professional.
* 1963: Abandonament del professionalisme.
* 1967: Rebatejat Troyes Omnisports.
* 1970: Rebatejat Troyes Aube Football. De nou professional.
* 1979: Fusió amb Patronage Laïc Troyes, esdevenint PL Foot. Abandonament del professionalisme.
* 1986: Naixement de l'Association Troyes Aube Champagne, agafant la plaça del PL Foot.
* 1996: De nou professional.
* 2000: Rebatejat Espérance Sportive Troyes Aube Champagne.

## Futbolistes destacats

* Marcel Artelesa
* Nick Carle
* Patrice Loko
* Jérôme Rothen
* Mehdi Meniri
* Karim Ziani
* Rafik Saïfi
* Mamadou Niang
* Fabio Celestini
* Pascal Renier
* Nordin Jbari
* Joe Gaetjens
* David Regis
* Ilija Petković
* Slađan Đukić

## Entrenadors

* Bernard Deferrez gener 1986-1988
* Pierre Flamion 1988-1988
* Jean Louis Coustillet 1988-1992
* Patrick Aussems 1992-1992
* Pierre Flamion 1992-1993
* Alain Perrin 1993-2002
* Jacky Bonnevay 2002-2002
* Serge Romano 2002
* Faruk Hadžibegić 2003-2004
* Jean-Marc Furlan 2004-2007
* Denis Troch 2007-2008
* Ludovic Batelli 2008-

## Palmarès

* Copa Intertoto (1) : 2001
* Coupe Gambardella (1) : 1956

## Enllaços externs

* (francès) Web oficial del club
* (francès) Web no oficial
# Roary, el cotxe veloç

Roary, el cotxe veloç (títol original en anglès: Roary the Racing Car) és una sèrie de televisió per a nens en stop-motion britànica creada per David Jenkins i produïda per Chapman Entertainment i Cosgrove Hall Films. Segueix les aventures del Roary i els seus amics cotxes de carreres a la pista de carreres del Silver Hatch.
# Roascha

Roascha (italià Roaschia, piemontès Roas-cia) és un municipi italià, situat a la regió del Piemont. L'any 2007 tenia 166 habitants. Està situat a la Val Ges, dins de les Valls Occitanes. Limita amb els municipis d'Entraigas, Robilante, Roccavione, Valdieri i Vernante.

## Administració

Llista d'alcaldes :
| Període | Identitat | Partit |
| 2004- | Cosimo Ventruto | Llista cívica |